section_heading: Povijest
paragraph_text: mini|lijevo|250px|Rue de la Croix-d'Or, jedna od glavnih ulica Ženeve, dio les Rues Basses Ženeva je bilo ime jednog keltskog naselja. Ime Genava (ili Genua) na latinskom se prvi put spominje u spisima Julija Cezara u De Bello Gallico, njegovim komentarima o Galskim ratovima. Njeno je ime vjerojatno identično s imenom ligurijskog grada Genua (današnja Genova), koje znači "koljeno", odnosno "ugao", i upućuje na geografsku poziciju grada. Nakon rimskog osvajanja, grad je postao Provincia Romana. U 9. stoljeću Ženeva je postala glavnim gradom Burgundije. Iako su Ženevom vladali Burgundi, Franci i carevi Svetog Rimskog Carstva, njom su praktički upravljali njeni biskupi, sve do Reformacije kada je grad postao republika.